**Основни успехи на олимпийските отбори по природни науки през 2023 година**

**За 2023 година от всички международни, европейски и балкански олимпиади и състезания българските олимпийци по природни науки са спечелили 90 медала - 17 от тях са златни, 32 сребърни и 41 бронзови.**

**Най-добре представилите се отбори за 2023-а са:**

**Националният отбор по химия** направи най-силното си представяне в историята на Международната олимпиада – 2 златни и 2 сребърни медала.

През 2023 година България бе домакин на Международната олимпиада по лингвистика. На нея **Националният ни отбор по лингвистика** спечели и златен медал, който класира България на първо място в света по брой златни медали в 20-годишната история на олимпиадата.

За трета поредна година олимпиец от **Националният отбор по математика** печели златен медал от Международната олимпиада по математика.

За отбелязване е и фактът, че през 2023 година **всички** ученици от Националните отбори по математика, химия, астрофизика, астрономия и информатика спечелиха медали от съответната Международна олимпиада.

**Ето и едни от най-отличилите се олимпийци за миналата годината:**

**Виктор Лилов** от Софийската математическа гимназия - златен медал от Международната олимпиада по химия, сребърен медал от Международната олимпиада по биология и сребърен медал от Международната Менделеевска олимпиада по химия.

**Баян Гечев** от Софийската математическа гимназия - златен медал от Международната олимпиада по астрофизика, бронзов медал от Международната олимпиада по физика и бронзов медал от Европейската олимпиада по физика.

**Марин Христов** от Софийската математическа гимназия, - златен медал от Международната олимпиада по математика и сребърен от Балканска олимпиада по математика.

**Крум Александров** от Математическата гимназия в Плевен - златен медал от Международната олимпиада по химия и сребърен медал от Международната Менделеевска олимпиада по химия.

**Андрей Стефанов** от Първа частна математическа гимназия - носител на три златни медала – от Европейската младежка олимпиада по информатика, където се класира на абсолютно първо място, от Младежката балканска олимпиада по математика и от Младежката балканска олимпиада по информатика.

В биологията **Петър Жотев** постигна исторически трети златен медал. Това не се е случвало до сега в Международната олимпиада по биология.

През 2023 година в международните, европейските и балкански олимпиади взеха участие **ученици от градовете** София, Варна, Бургас, Плевен, Силистра, Русе, Шумен, Хасково, Кърджали, Велико Търново, Сливен, Пловдив, Несебър, Габрово.

**Всички златни медалисти от основните Международни олимпиади през 2023 година:**

Марин Христов, СМГ - математика

Петър Жотев, СМГ - биология

Виктор Лилов, СМГ - химия

Крум Александров, МГ Плевен - химия

Константин Георгиев, МГ Русе - лингвистика

Баян Гечев, СМГ – астрофизика

За повече информация за олимпийските отбори, за връзка с ръководители и ученици за репортажи и интервюта ще се радвам да се свържете с:

Вълкан Горанов

Изпълнителен директор на

Сдружение на олимпийските отбори по природни науки

0887 806 581

office@olympicbg.org